cyanic-selkie/wikianc huggingface dataset:
ซอฟต์แวร์โอเพนซอร์ซ
ประวัติ
ซอฟต์แวร์โอเพนซอร์ซเริ่มต้นจากการเคลื่อนไหวภายใต้ชื่อซอฟต์แวร์เสรี ในช่วง พ.ศ. 2526 จนกระทั่งในปี 2531 คำว่าซอฟต์แวร์โอเพนซอร์ซได้ถูกนำมาใช้แทนคำว่า "ฟรี" เพื่อให้ง่ายต่อการเข้าใจและให้ความรู้สึกสบายใจต่อทั้งผู้ใช้และผู้พัฒนา รวมถึงคำว่า ฟรี ในลักษณะของคำว่าเสรีนอกเหนือจากคำว่าฟรีในลักษณะไม่เสียค่าใช้จ่าย ผู้ใช้งานรวมถึงผู้พัฒนาสามารถนำซอฟต์แวร์มาใช้งาน แก้ไข แจกจ่าย โดยสามารถนำมาปรับปรุงทั้งในลักษณะส่วนตัว หรือในหน่วยงานเอกชนได้ ซอฟต์แวร์โอเพนซอร์ซอนุญาตให้ทุกคนสามารถนำซอฟต์แวร์ไปพัฒนา รวมถึงวางขายและทำการตลาด จากรายงานของกลุ่มสแตนดิชประมาณการประหยัดงบประมาณจากการใช้งานซอฟต์แวร์โอเพนซอร์ซได้ 6 หมื่นล้านเหรียญสหรัฐต่อปี
แรมโบ้ 3
แรมโบ้ 3 หรือ แรมโบ้ นักรบเดนตาย 3 (Rambo III) เป็นภาพยนตร์ภาคสามของซีรีส์แรมโบ้ต่อจากภาพยนตร์เรื่อง แรมโบ้ นักรบเดนตาย และแรมโบ้ นักรบเดนตาย 2 ออกฉายในปี ค.ศ. 1988 โดยมีภาค 4 ต่อจากนี้คือ แรมโบ้ 4 นักรบพันธุ์เดือด กำกับภาพยนตร์โดย ปีเตอร์ แมคโดนัลด์ นำแสดงโดย ซิลเวสเตอร์ สตอลโลน,เคิร์ดวูด สมิธ, มาร์คัส กิลเบิร์ด, แฮร์โรลด์ ไดอะมอนด์
เนื้อเรื่องย่อ
เมื่อ จอห์น แรมโบ้(ซิลเวสเตอร์ สตอลโลน)ผู้ซึ่งซ้อนเร้นกายและใจให้ไกลจากสิ่งที่เขาเคยเป็น ต้องรับภารกิจพิเศษอีกครั้งอย่างเลี่ยงไม่ได้ เพราะภารกิจครั้งนี้คือการไปช่วยสหายเก่าที่ถูกโซเวียตจับไป ในมหาสงครามแห่งอัฟกานิสถานที่ฝ่ายโซเวียตกุมความได้เปรียบอย่างสุดขั้ว เขาต้องฝ่าสมรภูมินรกเข้าไปยังค่ายโซเวียตเพียงลำพัง ด้วยความ อึด แกร่ง และบ้า
สามพันโบก (ภาพยนตร์)
สามพันโบก เป็นภาพยนตร์ไทยออกฉายเมื่อวันที่ 8 ตุลาคม พ.ศ. 2552 กำกับโดย ธนภณ มลิวัลย์ นำแสดงโดย ทราย เจริญปุระ, รัสเซล หว่อง, เมย์ ภัทรวรินทร์ ทิมกุล, บี ไพโรจน์ มีผู้กำกับคิวต่อสู้จากทีมผู้ออกแบบ จากภาพยนตร์ องค์บาก 1  ภาพยนตร์ทำรายได้ 1.17 ล้านบาท
พระสัมพันธวงศ์เธอ พระองค์เจ้าจงกล
พระสัมพันธวงศ์เธอ พระองค์เจ้าจงกล (พ.ศ. 2328 — พ.ศ. 2385) พระนามเดิม หม่อมเจ้าจงกล เป็นพระธิดาพระองค์เล็กในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับพระชายาทองอยู่
พระประวัติ
พระสัมพันธวงศ์เธอ พระองค์เจ้าจงกล ประสูติเมื่อปี พ.ศ. 2328 เป็นพระธิดาพระองค์เล็กในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับพระชายาทองอยู่ เดิมมีพระนามว่า หม่อมเจ้าจงกล ต่อมาในปี พ.ศ. 2329 ทรงได้รับโปรดเกล้าฯ เลื่อนเป็น พระเจ้าหลานเธอ พระองค์เจ้าจงกล
พระสัมพันธวงศ์เธอ พระองค์เจ้าจงกล มีพระโสทรภราดา และพระโสทรภคินี 5 พระองค์ คือ
เมื่อแรกประสูติพระองค์เจ้าจงกล ได้แม่ช้อย มารดาของสุนทรภู่ เป็นพระนม จึงทรงสนิทสนมกับสุนทรภู่มาตั้งแต่ทรงพระเยาว์ สุนทรภู่มีบุตรกับนางจันหนึ่งคน ชื่อหนูพัด แต่ชีวิตครอบครัวก็ยังไม่ราบรื่นนัก ในที่สุดนางจันก็ร้างลาไป พระองค์เจ้าจงกลได้รับอุปการะหนูพัดไว้
ภายหลังจากสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ทิวงคต พระองค์เจ้าจงกล ทรงสร้างมณฑปพระพุทธบาทจำลองขึ้นในวัดอมรินทรารามวรวิหาร ประดับด้วยกระเบื้องและถ้วยชามเขียนสีของจีน เพื่อเป็นพระราชกุศลอุทิศถวายพระบิดา
พระสัมพันธวงศ์เธอ พระองค์เจ้าจงกล สิ้นพระชนม์ในสมัยรัชกาลที่ 3 เมื่อปี พ.ศ. 2385 สิริพระชันษา 57 ปี พระราชทานเพลิงพระศพ ณ พระเมรุวัดอมรินทราราม เมื่อวันพฤหัสบดีที่ 26 พฤษภาคม พ.ศ. 2385
แฟรงก์ เกห์รี
แฟรงก์ โอเวน เกห์รี (Frank Owen Gehry) (ชื่อแต่กำเนิดคือ Ephraim Owen Goldberg; เกิด:28 กุมภาพันธ์ พ.ศ. 2472 - ) เป็นสถาปนิกสัญชาติแคนาดา-อเมริกัน ปัจจุบันอาศัยในนครลอสแอนเจลิส
จากผลงานออกแบบมากมายและแตกต่างจากยุคก่อนหน้านี้ ทำให้ในเวลาต่อมาชื่อของของเขาก็ได้กลายเป็นที่สนใจในหมู่สถาปนิกระดับโลก เขาได้รับการสรรเสริญว่า "งานของเกห์รี เป็นงานที่มีสำคัญที่สุดในวงการสถาปัตยกรรมร่วมสมัย" โดยเวิลด์อเมริกันเซอร์เวย์ (World Architecture Survey) ในปี 2010 รวมไปถึง "สถาปนิกที่มีความสำคัญที่สุดในยุคสมัยของพวกเรา" จาก วานิตีแฟร์ (Vanity Fair) เขาได้รับรางวัลพริตซ์เกอร์ ซ่งเป็นรางวัลสูงสุดในสายวิชาชีพสถาปนิกในปี 1989 และรางวัลอื่นๆอีกมาก รวมถึงได้ปริญญาเอกดุษฎีบัณฑิตจากมหาวิทยาลัยระดับโลกอีกหลายที่เช่น มหาวิทยาลัยเยล มหาวิทยาลัยฮาร์วาร์ด มหาวิทยาลัยพรินซ์ตัน เป็นต้น
ผลงานของ แฟรงก์ เกห์รี นั้นมีหลากหลายรวมถึงอาคารพักอาศัย พิพิธภัณฑ์ สถานที่ท่องเที่ยวหลายแห่ง ผลงานที่มีชื่อของเขาได้แก่ พิพิธภัณฑ์กุกเกนไฮม์ บิลบาโอ ในเมืองบิลเบา ประเทศสเปน ซึ่งเป็นอาคารที่มีไทเทเนียมเป็นวัสดุหลัก วอลต์ดิสนีย์คอนเสิร์ตฮอลล์ที่ ลอสแอนเจลิส และแดนซิงเฮาส์ที่กรุงปราก สาธารณรัฐเช็ก อาคารเรย์แอนด์มาเรียสตาตาเซนเตอร์ ในสถาบันเทคโนโลยีแมสซาชูเซตส์ ในเมืองแคมบริดจ์ รัฐแมสซาชูเซตส์ อาคาร8 สปรูซสตรีท ในแมนฮัตตัน นิวยอร์ก เป็นต้น
อ้างอิง
1929
การสังหารหมู่ที่ปีเตอร์ลู
ไม่นานหลังเริ่มการชุมนุม พนักงานปกครองท้องถิ่นเรียกเยามันรีแมนเชสเตอร์และซัลฟอร์ดเข้ามาจับกุมตัวฮันต์และบุคคลอื่นอีกหลายคนที่อยู่บนเวทีด้วย เยามันรีบุกประเชิดเข้าใส่ฝูงชน ผลักผู้หญิงคนหนึ่งล้มลงและมีเด็กคนหนึ่งเสียชีวิต จนสุดท้ายจับกุมตัวฮันต์ได้ จากนั้นประธานพนักงานปกครองเชเชอร์ วิลเลียม ฮัลตัน เรียกกองทหารฮัสซาร์ที่ 15 เข้าสลายฝูงชน ทหารบุกประชิดพร้อมชักดาบออกมา และบันทึกร่วมสมัยประมาณว่ามีผู้เสียชีวิตระหว่าง 9 ถึง 17 คน และมีผู้ได้รับบาดเจ็บอีก 400 ถึง 600 คน เหตุการณ์นี้ถูกหนังสือพิมพ์มูลวิวัต แมนเชสเตอร์อ็อบเซิร์ฟเวอร์ เรียกว่า "การสังหารหมู่ที่ปีเตอร์ลู" ให้ล้อกับยุทธการที่วอเตอร์ลู
นักประวัติศาสตร์ รอเบิร์ต พูล เรียกเหตุการณ์นี้ว่าเป็น "เหตุการณ์การเมืองที่นองเลือดที่สุดบนแผ่นดินอังกฤษในศตวรรษที่ 19" และ "แผ่นดินไหวการเมืองในถิ่นสำคัญของการปฏิวัติอุตสาหกรรมในภาคเหนือ" หนังสือพิมพ์ของประเทศลงข่าวนี้ แต่ผลลัพธ์ทันทีหลังเหตุการณ์คือรัฐบาลผ่านพระราชบัญญํติหก ซึ่งพยายามปราบปรามการชุมนุมเพื่อวัตถุประสงค์การปฏิรูปมูลวิวัต นอกจากนี้ยังมีส่วนโดยอ้อมให้เกิดการก่อตั้งหนังสือพิมพ์ แมนเชสเตอร์การ์เดียน (ปัจจุบันคือ เดอะการ์เดียน)
EU
EU หรือ Eu อักษรย่อในภาษาอังกฤษ สามารถหมายถึง
เส้นเมริเดียนที่ 38 องศาตะวันออก
เส้นเมริเดียนที่ 38 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปเอเชีย ทวีปแอฟริกา มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 38 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 142 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 38 องศาตะวันออกลากผ่านพื้นที่ดังนี้:
ปลากดหัวแข็ง
ปลากดหัวแข็ง (Spotted catfish) เป็นปลาหนังมีชื่อวิทยาศาสตร์ว่า Arius maculatus ในวงศ์ปลากดทะเล (Ariidae) มีรูปร่างและพฤติกรรมทั่วไปคล้ายปลาอุก (Cephalocassis borneensis) ที่เป็นปลาในวงศ์เดียวกัน ต่างกันตรงที่มีจุดสีดำอยู่ที่ครีบไขมัน
มีความยาวประมาณ 35 เซนติเมตร ขนาดโตเต็มที่ยาวได้ถึง 80 เซนติเมตร พบในแม่น้ำเจ้าพระยาและแม่น้ำโขงตอนล่าง  รวมถึงทะเลสาบสงขลา หากินอยู่บริเวณพื้นน้ำ โดยกินสัตว์น้ำที่ไม่มีกระดูกสันหลังต่าง ๆ เป็นอาหาร ปลากดหัวแข็ง มีชื่อเฉพาะในวงการปลาสวยงามว่า "ปลาอุกจุดดำ"
รายพระนามพระมหากษัตริย์ราชวงศ์ชาง
ราชวงศ์ชาง ปกครองจีนระหว่าง 1600 ถึง 1046 ปีก่อนคริสตกาล
สันทุก รูอิต
นายแพทย์ สันทุก รูอิต (सन्दुक रूइत; ) เป็นจักษุแพทย์และศัลยแพทย์จักษุชาวเนปาล ผู้ผ่าตัดแก้ไขสายตาของผู้คนมาแล้วมากกว่า 130,000 คน ทั่วทั้งทวีปแอฟริกาและเอเชียด้วยการใช้ศัลยกรรมต้อกระจกชนิดรอยบากขนาดเล็ก (small-incision cataract surgery) รูอิตเป็นหนึ่งในผู้ก่อตั้งสถาบันจักษุวิทยาติลคังคา (Tilganga Institute of Ophthalmology)
เขาได้รับการยกย่องว่าเป็น "พระเจ้าแห่งการมองเห็น" (God of Sight) ด้วยผลงานศัลยกรรมจักษุที่มีคุณภาพสูงและเปลี่ยนชีวิตของผู้ป่วยต้อกระจกที่ยากไร้ไปตลอดกาล
ในปี 1994 รูอิตได้มีส่วนร่วมก่อตั้งสถาบันจักษุวิทยาติลคังคา (Tilganga Institute of Ophthalmology) ซึ่งให้บริการโดยไม่เสียค่าใช้จ่ายแก่ผู้ยากไร้ สถาบันติลคงคายังผลิตเลนส์แก้วตาเทียมถาวร (Intraocular lens) คุณภาพสูงสำหรับการผ่าตัดด้วยต้นทุนที่ถูกกว่าต้นทุนผลิตดั้งเดิมมาก เลนส์ที่ราคาถูกลงมากเหล่านี้ทำให้ผู้ยากไร้สามารถเข้าถึงการรักษาต้อกระจกได้อย่างเท่าเทียม
รูอิตได้รับรางวัลรามอน แมกไซไซสำหรับการเสริมสร้างสันติภาพและความแข้าใจสากล (Peace and International Understanding) รางวัลที่ซึ่งเทียบเท่าได้กับรางวัลโนเบลของทวีปเอเชีย เนื่องด้วยได้ "นำพาประเทศเนปาลไปสู่แถวหน้าของการพัฒนาการแพทย์เพื่อรักษาต้อกระจกและการผ่าตัดต้อกระจกที่ปลอดภัย ได้ผล และสมเหตุสมผลทางเศรษฐศาสตร์ สิ่งเหล่านี้ได้ทำให้คนที่ไม่ควรจะต้องตาบอดแม้แต่ในประเทศที่ยากจนที่สุดได้กลับมามองเห็นอีกครั้ง" ("placing Nepal at the forefront of developing safe, effective, and economical procedures for cataract surgery, enabling the needlessly blind in even the poorest countries to see again.")
ในปี 2018 รัฐบาลอินเดียได้มอบรางวัลปัทมศรี (Padma Shri) รางวัลประชาชนที่มีศักดิ์สูงเป็นลำดับที่สี่ของประเทศ ให้กับ "นวัตกรรม (ของเขา) ในทศวรรษ 1980s ที่ได้ลดค่าใช้จ่ายศัลยกรรมจักษุลงถึง 90 เปอร์เซ็นต์ และทำให้ประเทศมากกว่าสามประเทศมีโอกาสได้เข้าถึงเลนส์สำหรับการผ่าตัดต้อกระจกในราคาที่ต่ำ" (“[his] innovation in the 1980s [that] led to a 90 percent reduction in the cost of cataract eye surgery, provides low-cost cataract surgery lenses to over thirty countries.”)
ชีวประวัติของเขา เดอะแบร์ฟูทเซอร์เจียน (ศัลยแพทย์เท้าเปล่า) (The Barefoot Surgeon) แต่งโดยนักเขียนชาวออสเตรเลีย อาลี กริปเพอร์ (Ali Gripper) ตีพิมพ์ในเดือนมิถุนายน 2018 และได้รับการแปลเป็นภาษาเนปาลในชื่อ 'สันทุก รูอิต' ('Sanduk Ruit') มีเป้าหมายจะวางขายในเดือนกันยายน ปี 2019
ชีวิตช่วงต้นและการศึกษา
รูอิตเกิดเมื่อวันที่ 4 กันยายน 1954 พ่อแม่ของเขาไม่มีการศึกษา (illiterate) ครอบครัวของรูอิตอยู่ในหมู่บ้านโอลางชุงโคลาบนเทือกเขาทุรกันดาร ใกล้กับพรมแดนของทิเบต ในอำเภอตาเปลชุง ทางตะวันออกเฉียงเหนือของประเทศเนปาล หมู่บ้านเขามีครัวเรือนเพียง 200 คน และอยู๋สูง 11,000 ฟุตจากระดับน้ำทะเล นับเป็นหนึ่งในภูมิภาคที่ห่างไกลความเจริญที่สุดของประเทศเนปาล ไม่มีไฟฟ้า ไม่มีโรงเรียน ไม่มีบริการสุขภาพ และไม่มีการติดต่อสื่อสารแบบสมัยใหม่เข้าถึง บริเวณนี้ยังถูกปกคลุมอยู่ใต้หิมะยาวนานหกถึงเก้าเดือนต่อปี ครอบครัวรูอิตจุนเจือการเป็นอยู่อย่างพอตัวด้วยการเกษตรเล็ก ๆ การค้าายยิบย่อย และปศุสัตว์
รูอิตเป็นลูกคนที่สองจากสี่คน พี่น้องทั้งสามคนของเขาเสียชีวิตด้วยโรคต่าง ๆ ที่สามารถรักษาหายได้ด้วยการแพทย์สมัยใหม่ พี่ชายเขาเสียชีวิตด้วยอาการท้องร่วงเมื่ออายุได้สามขวบ ส่วนน้องสาวเสียชีวิตจากกอาการไข้สูงเมื่ออายุได้แปดขวบ ในหลายการให้สัมภาษณ์หลายครั้ง รูอิตมักบอกเสมอว่านั่นคือสิ่งที่เจ็บปวดที่สุด เพราะเธอเป็นคนสำคัญที่สุดของเขา ด้วยเป็นน้องสาวคนเล็กสุด และลูกที่เหลืออยู่นอกจากตัวเขาเอง  ได้เสียชีวิตลงเมื่ออายุ 15 ขวบด้วยวัณโรค สาเหตุด้วยเพราะครอบครัวของรูอิตยากจนเกินกว่าที่จะเข้ารับการรักษาได้ ทั้ง ๆ ที่เธอควรจะรอดชีวิตด้วยซ้ำ รูอิตบอกเสมอว่าความสูญเสียนี้เป็นแรงผลักดันสำคัญที่ทำให้ตัวเขาต้องเป็นแพทย์และจะตั้งมั่นประกอบอาชีพเพื่อคนยากไร้ที่ไม่สามารถเข้าถึงบริการสุขภาพได้
พรรคชาติไทย
พรรคชาติไทย (Chart Thai Party) เป็นอดีตพรรคการเมืองอนุรักษ์นิยม ซึ่งถูกศาลรัฐธรรมนูญยุบพรรคเมื่อวันที่ 2 ธันวาคม พ.ศ. 2551 พร้อมกับพรรคพลังประชาชนและพรรคมัชฌิมาธิปไตย เนื่องจากทำผิดกฎหมายเลือกตั้งในการเลือกตั้งทั่วไปเดือนธันวาคม พ.ศ. 2550 หลังจากนั้น ส.ส.ส่วนใหญ่ของพรรคที่ไม่ได้เป็นกรรมการบริหารพรรคก็ได้ก่อตั้งพรรคชาติไทยพัฒนาขึ้นเป็นพรรคที่สืบต่อจากพรรคชาติไทย
ประวัติ
ในระหว่างการหาเสียงสำหรับการเลือกตั้งทั่วไปในเดือนเมษายน พ.ศ. 2519 พรรคเรียกร้องให้ ขวาพิฆาตซ้าย ซึ่งหัวหน้าพรรคและรองนายกรัฐมนตรีคือ พลตรีประมาณ ได้ประกาศในระหว่างการประชุมคณะรัฐมนตรีเมื่อวันพุธที่ 6 ตุลาคม พ.ศ. 2519 ว่าเป็นช่วงเวลาที่เหมาะสมในการกวาดล้างขบวนการนักศึกษา ใน การสังหารหมู่ที่มหาวิทยาลัยธรรมศาสตร์
ในการเลือกตั้งครั้งต่อมาคือ พ.ศ. 2519, 2522, 2526 และ 2529 พรรคชาติไทยเป็นพรรคที่มี ส.ส. มากที่สุดเป็นอันดับสองเสมอมา มีเพียงการเลือกตั้งปี พ.ศ. 2526 ถึง พ.ศ. 2529 เท่านั้นที่พรรคชาติไทยเป็นพรรคฝ่ายค้าน นายบรรหาร ศิลปอาชา เลขาธิการพรรคในขณะนั้น ระบุว่า สำหรับนักการเมืองแล้วการอยู่ฝ่ายค้านก็เหมือนอดตาย
การเลือกตั้งสมาชิกสภาผู้แทนราษฎรในปี พ.ศ. 2522, รัฐบาล พลเอก เกรียงศักดิ์-พลเอก เปรม
ในการเลือกตั้งสมาชิกสภาผู้แทนราษฎรในปี พ.ศ. 2522 พรรคชาติไทยซึ่งนำโดย พลตรี ประมาณ อดิเรกสาร หัวหน้าพรรค ได้รับเลือกตั้งทั้งสิ้น 42 ที่นั่ง ถือเป็นอันดับที่2 แต่ไม่สามารถจัดตั้งรัฐบาลได้เช่นเดียวกับพรรคการเมืองอื่นๆ เช่น พรรคกิจสังคม, พรรคประชาธิปัตย์ และ พรรคประชากรไทย ที่เป็นฝ่ายค้าน โดยฝ่ายรัฐบาลในขณะนั้นนำโดย พลเอก เกรียงศักดิ์ ชมะนันทน์ นายกรัฐมนตรี
ต่อมาเมื่อ พลเอก เกรียงศักดิ์ ประกาศลาออกจากตำแหน่งนายกรัฐมนตรี สภาผู้แทนราษฎรมีมติเลือก พลเอก เปรม ติณสูลานนท์ ขึ้นดำรงตำแหน่งเป็นนายกรัฐมนตรีคนต่อไป และพรรคชาติไทยได้เข้าร่วมรัฐบาล และมีสมาชิกหลายคนได้ดำรงตำแหน่งต่างๆ ในคณะรัฐมนตรีไทย คณะที่ 42 ได้แก่
กระทั่งวันที่ 5 กันยายน พ.ศ. 2524 พันตำรวจเอก กฤช ได้ถึงแก่อนิจกรรม จึงมีการแต่งตั้ง นายบุญเอื้อ ประเสริฐสุวรรณ ซึ่งสังกัดพรรคชาติไทยเช่นกัน ดำรงตำแหน่งแทน
การเลือกตั้งสมาชิกสภาผู้แทนราษฎรในปี พ.ศ. 2526 และการทำหน้าที่เป็นฝ่ายค้าน
ต่อมาในการเลือกตั้งสมาชิกสภาผู้แทนราษฎรในปี พ.ศ.2526 พรรคชาติไทยได้รับเลือกตั้งทั้งสิ้น 73 ที่นั่ง จากนั้นกลุ่มของ พันเอก พล เริงประเสริฐวิทย์ และ กลุ่ม สส. อิสระ ที่มาเข้าสังกัด ทำให้รวมได้ถึง 110 ที่นั่ง มากที่สุดในการเลือกตั้งครั้งนั้น แต่ถึงกระนั้นยังรวมเสียงได้ไม่เพียงพอในการจัดตั้งรัฐบาล และไม่ได้รับความร่วมมือจากพรรคการเมืองอื่นๆ โดยเฉพาะพรรคกิจสังคมที่เป็นแกนนำจัดตั้งรัฐบาลผสม และสนับสนุน พลเอก เปรม เป็นนายกรัฐมนตรีต่อไป อันเป็นเหตุให้พรรคชาติไทย กลายเป็นฝ่ายค้าน และพลตรี ประมาณ ก็ได้ดำรงตำแหน่งเป็นผู้นำฝ่ายค้านคนแรกจากพรรคชาติไทย
ในการทำหน้าที่ฝ่ายค้านพรรคชาติไทยพยายามการยกเรื่องปัญหาชาวนาซึ่งเป็นฐานเสียงของพรรคในภาคกลางมาอภิปราย และ พลตรี ประมาณ ในฐานะผู้นำฝ่ายค้านได้เสนอญัตติการอภิปรายไม่ไว้วางใจถึง 4 ครั้ง แต่ไม่ประสบความสำเร็จเลยแม้แต่ครั้งเดียว โดยมีรายละเอียดดังนี้
ในการประชุมสภาผู้แทนราษฎรในวันที่ 1 พฤษภาคม พ.ศ. 2529 ได้มีการพิจารณาอนุมัติกฎหมายหลายฉบับ โดย 1 ในนั้นคือ การพิจารณาอนุมัติพระราชกำหนดแก้ไขเพิ่มเติมพระราชบัญญัติการขนส่งทางบก พ.ศ. 2522 พ.ศ. 2529 โดยมีคณะรัฐมนตรีเป็นผู้เสนอ ซึ่งก่อนจะมีการลงมติ บรรยากาศการประชุมสภาผู้แทนราษฎรเป็นไปอย่างตรึงเครียด และมีการอภิปรายกันอย่างดุเดือดจากทั้งฝ่ายรัฐบาลซึ่งสนับสนุน พ.ร.ก. และฝ่ายค้านนำโดยพรรคชาติไทยซึ่งไม่สนับสนุน
ผลการลงมติปรากฎว่ามีสมาชิก 140 เสียงไม่อนุมัติ พ.ร.ก. ขณะที่ 137 เสียงเห็นควรอนุมัติ จากนั้นนายไกรสร ตันติพงศ์ สมาชิกสภาผู้แทนราษฎรจังหวัดเชียงใหม่ พรรคประชาธิปัตย์ ได้เสนอให้มีการนับคะแนนใหม่ โดยผลการลงมติอีกครั้งปรากฏว่าสมาชิก 143 เสียงไม่อนุมัติ พ.ร.ก. ขณะที่ 142 เสียงเห็นควรอนุมัติ จากนั้น นายสมัคร สุนทรเวช รัฐมนตรีว่าการกระทรวงคมนาคม ได้อ้างว่ามีการนับคะแนนผิดพลาด จึงเสนอให้นับคะแนนใหม่อีกครั้ง โดยผลการลงมติครั้งสุดท้ายซึ่งลงมติโดยการขานชื่อรายบุคคล ปรากฏว่าสมาชิก 147 เสียงไม่อนุมัติ พ.ร.ก. ขณะที่ 143 เสียงเห็นควรอนุมัติ และ งดออกเสียง 5 สรุปได้ว่าสภาไม่อนุมัติ พ.ร.ก. แก้ไขเพิ่มเติม พ.ร.บ.การขนส่งทางบก พ.ศ.2522 พ.ศ.2529
นอกจากพรรคฝ่ายค้านซึ่งนำโดยพรรคชาติไทยนั้น ยังมีสมาชิกสภาผู้แทนราษฎร สังกัดพรรคกิจสังคมซึ่งเป็นพรรคฝ่ายรัฐบาล ลงมติไม่อนุมัติถึง 38 คน รวมถึงนายบุญเท่ง ทองสวัสดิ์ และ นายโกศล ไกรฤกษ์ ที่ดำรงตำแหน่งเป็นถึงรองหัวพรรค โดยสมาชิกสภาผู้แทนราษฎรกลุ่มนี้ ถือเป็นส่วนสำคัญที่ทำให้ พ.ร.ก. ไม่ผ่านสภาผู้แทนราษฎร และนำไปสู่การประกาศพระราชกฤษฎีกายุบสภาผู้แทนราษฎรในวันเดียวกัน
การเปลี่ยนหัวหน้าพรรคชาติไทย ในปี พ.ศ. 2529
พรรคชาติไทย และพลเอก เปรม ได้มีการตกลงกันล่วงหน้าก่อนการเลือกตั้งในการพยายามจัดตั้งรัฐบาล ซึ่งมีเงื่อนไขว่าหากพรรคชาติไทยจะเข้าร่วมรัฐบาลต้องเปลี่ยนหัวหน้าพรรคจากพลตรี ประมาณ เป็นผู้อื่น และพลเอก เปรม จะให้เงินสนับสนุนพรรค 30 ล้านบาท ต่อมาในการประชุมพรรคชาติไทย ในวันที่ 4 มิถุนายน พ.ศ. 2529 ได้เกิดความพยายามในการเปลี่ยนหัวหน้าพรรคเป็น พลตรี ชาติชาย ชุณหะวัณ รองหัวหน้าพรรค โดยนายบรรหารได้เซ็นเช็คส่วนตัวมูลค่า 30 ล้านบาทให้ พลตรี ประมาณ จากนั้น พลตรี ประมาณ จึงลาออกจากตำแหน่งหัวหน้าพรรคในวันที่ 24 มิถุนายน แต่ภายหลังทราบว่าเช็คนั้นใช้ไม่ได้
การเลือกตั้งสมาชิกสภาผู้แทนราษฎรในปี พ.ศ. 2529 และการร่วมรัฐบาล พลเอก เปรม อีกครั้ง
ในการเลือกตั้งสมาชิกสภาผู้แทนราษฎรในปี พ.ศ. 2529 พรรคชาติไทยนำโดย พลตรี ชาติชาย ชุณหะวัณ หัวหน้าพรรคคนใหม่ ได้รับเลือกตั้งทั้งสิ้น 64 ที่นั่ง พรรคชาติไทยได้เข้าร่วมรัฐบาลผสมซึ่งมีพรรคประชาธิปัตย์, พรรคกิจสังคม และพรรคราษฎร ร่วมด้วย โดยรัฐบาลสนับสนุนพลเอก เปรม เป็นนายกรัฐมนตรีต่อไป โดยในคณะรัฐมนตรีไทย คณะที่ 44 มีสมาชิกพรรคชาติไทยดำรงตำแหน่งต่างๆ ถึง 9 คน ได้แก่
และนายชุมพล ศิลปอาชา สมาชิกสภาผู้แทนราษฎรจังหวัดสุพรรณบุรี สังกัดพรรคชาติไทย ได้รับเลือกให้ดำรงตำแหน่งรองประธานสภาผู้แทนราษฎร คนที่หนึ่ง
รัฐบาลเกิดความไร้เสถียรภาพเนื่องปัญหาภายในของพรรคประชาธิปัตย จากกลุ่ม 10 มกรา ที่ไม่พอใจการบริหารพรรคของนายพิชัย รัตตกุล หัวหน้าพรรค จนกระทั่งการประชุมสภาผู้แทนราษฎรในวันที่ 28 เมษายน พ.ศ. 2531 ที่ประชุมลงมติพิจารณาพระราชบัญญัติลิขสิทธิ์ โดยผลปรากฎว่ารัฐบาลจะชนะด้วยคะแนนเสียงเห็นชอบ 183 ต่อ 134 เสียง แต่กลุ่ม 10 มกรา กลับลงมติไม่เห็นชอบทั้งสิ้นถึง 40 คน ทำให้รัฐมนตรีจากพรรคประชาธิปัตย์ 16 คนเตรียมแสดงความรับผิดชอบโดยการลาออกจากตำแหน่ง แต่ในวันรุ่งขึ้นก็มีการประกาศพระราชกฤษฎีกายุบสภาผู้แทนราษฎร
พ.ศ. 2531-2539 ยุคชาติชาย ชุณหะวัณ และบรรหาร ศิลปอาชา
ต่อมา ในเดือนกรกฎาคม พ.ศ. 2532 พรรคฝ่ายค้านนําโดย นายณรงค์ วงศ์วรรณ ได้ยื่นอภิปรายไม่ไว้วางใจ รัฐมนตรี 4 ท่าน ประกอบด้วย พลตรีสนั่น ขจรประศาสน์รัฐมนตรีว่าการกระทรวงเกษตรและสหกรณ์ (พรรคประชาธิปัตย์) นายประจวบ ไชยสาส์น รัฐมนตรีว่าการกระทรวงวิทยาศาสตร์ฯ (พรรคประชาธิปัตย์) นายสุบิน ปิ่นขยัน รัฐมนตรีว่าการกระทรวงพาณิชย์ (พรรคกิจสังคม) และ ร้อยตํารวจเอก เฉลิม อยู่บำรุง รัฐมนตรีประจำสำนักนายกรัฐมนตรี (พรรคมวลชน) แม้ว่ารัฐมนตรีทั้ง 4 ท่านจะได้รับความไว้วางใจ ทว่าพลตรีสนั่น ขจรประศาสน์ ได้รับคะแนนความไว้วางใจน้อยกว่ารัฐมนตรีท่านอื่น สืบเนื่องจากเนื่องจาก ส.ส.พรรคกิจสังคมและพรรคชาติไทยลุกออกจากห้องประชุมระหว่างลงคะแนน เป็นเหตุให้พรรคประชาธิปัตย์ไม่พอใจ นายชวน หลีกภัย รัฐมนตรีว่าการกระทรวงสาธารณสุข และ นายเจริญ คันธวงศ์ รัฐมนตรีช่วยว่าการกระทรวงเกษตรและสหกรณ์ ซึ่งทั้ง 2 ท่านสังกัด พรรคประชาธิปัตย์ ออกมาเปิดโปงว่า ส.ส.ภาคอีสาน 3 คน ของพรรคกิจสังคมไปติดต่อขอเงินจากนายเจริญ คันธวงศ์แลกกับผลประโยชน์ เหตุการณ์ในครั้งนี้เกือบบานปลาย แต่เหตุการณ์ได้ยุติลงก่อนสืบเนื่องจากพลเอกชาติชายได้เรียกแกนนำของพรรคกิจสังคม และ พรรคประชาธิปัตย์มาไกล่เกลี่ย
ปัญหาสําคัญในยุคของรัฐบาล พลเอก ชาติชาย ชุณหะวัณ คือเรื่องการทุจริต คอร์รัปชั่นต่อมา ในเดือนสิงหาคม พ.ศ. 2532 พลเอกชวลิต ยงใจยุทธ ผู้บัญชาการทหารบก ได้ออกมากล่าวโจมตีรัฐบาลจนเป็นประเด็นร้อนว่า “รัฐบาลนี้ดีทุกอย่าง แต่ปัญหาใหญ่หลวงที่ไม่สามารถแก้ไขให้ลุล่วงไปได้ก็คือปัญหาคอร์รัปชัน ที่ได้แผ่ขยายวงออกไปทุกหย่อมหญ้ากว่าร้อยละ 90 เข้าไปแล้ว ซึ่งเป็นเงื่อนไขทางการเมืองที่สำคัญ" จากวาทะดังกล่าวเป็นเหตุให้ หม่อมราชวงศ์สุขุมพันธุ์ บริพัตร ที่ปรึกษานายกรัฐมนตรี ได้ออกมาตอบโต้พลเอก ชวลิตว่า “ใครที่กล่าวว่ารัฐบาลพลเรือนมีการคอรัปชันสูงขึ้น 90% นั้น ให้กลับไปปัดกวาดบ้านเรือนของตัวเองเสียก่อน กองทัพไม่ควรเข้ามายุ่งเกี่ยวทางการเมือง ต้องแปรสภาพกองทัพ โดยรื้อหลักสูตรทั้งหมดแล้วสร้างความเป็นวิชาชีพ” คำกล่าวของหม่อมราชวงศ์สุขุมพันธุ์นี้ ทำให้เกิดความไม่พึงพอใจขึ้นในบรรดานายทหารที่จบจากโรงเรียนนายร้อยพระจุลจอมเกล้า เป็นอย่างมาก พลโทวิโรจน์ แสงสนิท ผู้ช่วยเสนาธิการทหารบก ได้ออกมาเรียกร้องให้นายกรัฐมนตรี ชาติชาย ชุณหะวัณ ปลดหม่อมราชวงศ์สุขุมพันธ์ุออกจากตำแหน่ง สุดท้ายแล้วหม่อมราชวงศ์สุขุมพันธ์ุจึงชิงตัดหน้า ด้วยการยื่นใบลาออกจากการเป็นที่ปรึกษานายกรัฐมนตรี ปลายปี พ.ศ. 2532 การคอร์รัปชันในรัฐบาลยังเป็นปัญหาที่ถูกวิพากษ์วิจารณ์อย่างหนัก พลเอกชวลิตยังได้ออกมาเตือนรัฐบาลอีกครั้งให้แก้ปัญหาโดยเร่งด่วน กล่าวว่า “ทหารจะหนุนรัฐบาลเฉพาะเรื่องที่มีความถูกต้องชอบธรรม และเป็นประโยชน์ต่อชาติและประชาชนเท่านั้น”
ปัญหาการทุจริตคอร์รัปชันถูกกล่าวถึงมาตลอดระยะเวลาเกือบ 2 ปี ทว่า การออกมาเปิดโปงการทุจิตคอร์รัปชันโดยนายสันติ ชัยวิรัตนะ อดีตรัฐมนตรีช่วยว่าการกระทรวงมหาดไทย ออกจากตำแหน่งเมื่อเดือนสิงหาคม พ.ศ. 2533 ออกมาเปิดโปงว่า รัฐมนตรีของพรรคกิจสังคม ซึ่งเป็นพรรคร่วมรัฐบาล ต้องการหาเงินเข้าพรรคจำนวน 500 ล้านบาท แต่เนื่องจากตนเป็นรัฐมนตรีใหม่จึงไม่สามารถหาเงินเข้าพรรคได้ตามจำนวนที่สั่ง จึงเกิดปัญหา และยังระบุว่า ผู้ใหญ่ในพรรคกิจสังคมสอนวิธีให้ทุจริต ประเด็นดังกล่าวกลายเป็นที่วิพากษ์วิจารณ์อย่างกว้างขวาง มีเสียงเรียกร้องจากฝ่ายค้านและประชาชนให้ปรับคณะรัฐมนตรี ทว่าพรรคร่วมรัฐบาลยืนกรานไม่ให้ปรับคณะรัฐมนตรี
ดังนั้น พลเอกชาติชายจึงตัดสินใจลาออกเมื่อวันที่ 8 ธันวาคม พ.ศ. 2533 เพื่อเปิดทางให้มีการปรับคณะรัฐมนตรี
วันรุ่งขึ้นคือ วันที่ 9 ธันวาคม พ.ศ.2533 พลเอกชาติชายได้รับความไว้วางใจกลับสู่ตำแหน่งนายกรัฐมนตรีอีกครั้ง พร้อมตั้งรัฐบาลผสมจาก 5 พรรคคือ พรรคชาติไทย พรรคเอกภาพ พรรคประชากรไทย พรรคราษฎร และพรรคปวงชนชาวไทย โดยตัดพรรคที่มักมีปัญหาในรัฐบาลก่อนคือ พรรคกิจสังคม พรรคประชาธิปัตย์ พรรคสหประชาธิปไตย และพรรคมวลชนออกไป จัดตั้งขึ้นเป็นคณะรัฐมนตรีคณะที่ 46 ของไทย
ด้านความขัดแย้งของรัฐบาลพลเอก ชาติชาย กับ กองทัพ ที่มีมาโดยตลอดถึงจุดตึงเครียดที่สุด ในเดือน กุมภาพันธ์ พ.ศ.2534
ศาลรัฐธรรมนูญวินิจฉัยให้ยุบพรรค
ดูบทความหลัก: คดียุบพรรคการเมือง พ.ศ. 2551
เมื่อเวลา 12.30 น. ของวันที่ 2 ธันวาคม พ.ศ. 2551 ศาลรัฐธรรมนูญได้อ่านคำวินิจฉัยคดียุบพรรคพลังประชาชน, พรรคชาติไทย และพรรคมัชฌิมาธิปไตย ภายหลังนายบรรหาร ศิลปอาชา หัวหน้าพรรคชาติไทย และนางอนงค์วรรณ เทพสุทิน หัวหน้าพรรคมัชฌิมาธิปไตย แถลงด้วยวาจาเสร็จสิ้นแล้ว โดยไม่รอพรรคพลังประชาชนไม่ได้ส่งตัวเข้าแถลงปิดคดีแต่อย่างใด ศาลรัฐธรรมนูญมีมติเป็นเอกฉันท์ 8 ต่อ 1 สั่งยุบพรรคชาติไทย โดยศาลฯได้วินิจฉัยว่าพรรคมีความผิดตามมาตรา 237 วรรค 2 และมาตรา 68 ตามกฎหมายรัฐธรรมนูญ ถือว่าเป็นข้อเท็จจริงที่ปฏิเสธไม่ได้ และกฎหมายได้เอาไว้เป็นเด็ดขาด แม้จะมีการโต้แย้งว่าหัวหน้าพรรคและกรรมการบริหารพรรคคนอื่นฟังไม่ขึ้น
ภายหลังการยุบพรรคชาติไทยแล้ว สมาชิกสภาผู้แทนราษฎรของพรรค และสมาชิกพรรคบางส่วนได้ย้ายไปสังกัดพรรคชาติไทยพัฒนา เพื่อดำเนินกิจกรรมทางการเมืองร่วมกัน โดยมีชุมพล ศิลปอาชา เป็นหัวหน้าพรรค
วันรัฐธรรมนูญ
วันรัฐธรรมนูญ เป็นวันหยุดราชการเพื่อรำลึกถึงรัฐธรรมนูญของประเทศนั้น ๆ วันรัฐธรรมนูญมักจะถูกจัดให้ตรงกับวันครบรอบการลงลายมือชื่อ การประกาศใช้ หรือการเห็นชอบซึ่งรัฐธรรมนูญ
วันรัฐธรรมนูญในประเทศไทย
สำหรับในประเทศไทย วันรัฐธรรมนูญตรงกับวันที่ 10 ธันวาคม ของทุกปี เป็นวันที่ระลึกถึงโอกาสที่ พระบาทสมเด็จพระปกเกล้าเจ้าอยู่หัว ที่ทรงพระกรุณาโปรดเกล้าฯ พระราชทานรัฐธรรมนูญแห่งราชอาณาจักรสยาม พุทธศักราช 2475 เมื่อวันที่ 10 ธันวาคม พ.ศ. 2475 เป็นรัฐธรรมนูญถาวรฉบับแรกของประเทศไทย โดยผลของการประกาศใช้รัฐธรรมนูญฉบับใหม่นี้ให้ยกเลิกพระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 ซึ่งประกาศใช้เมื่อวันที่ 27 มิถุนายน พ.ศ. 2475 ภายหลังการเปลี่ยนแปลงการปกครองโดยคณะราษฎรจากระบอบสมบูรณาญาสิทธิราชย์เป็นระบอบประชาธิปไตย เมื่อวันที่ 24 มิถุนายน ปีเดียวกัน ลักษณะสำคัญคือ ได้เปลี่ยนระบอบการปกครองเป็นการปกครองแบบรัฐสภา ทั้งนี้เนื่องจาก พระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 ได้บัญญัติให้พระมหากษัตริย์ซึ่งเป็นประมุขไม่ต้องรับผิดชอบทางการเมือง เป็นผู้ใช้อำนาจทางคณะรัฐมนตรี ซึ่งพระมหากษัตริย์ทรงแต่งตั้งให้บริการราชการแผ่นดินต่อสภาผู้แทนราษฎร ซึ่งเป็นฝ่ายนิติบัญญัติ มิได้ใช้แต่เพียงอำนาจนิติบัญญัติเท่านั้น แต่มีอำนาจที่จะควบคุมคณะรัฐมนตรีในการบริหารแผ่นดินด้วย อย่างไรก็ตาม คณะรัฐมนตรีรวมทั้งพระมหากษัตริย์ซึ่งประกอบกันเป็นรัฐบาล ก็มีอำนาจที่จะยุบสภาผู้แทนได้ หากเห็นว่าได้ดำเนินการไปในทางที่จะเป็นภัยหรือเสื่อมเสียผลประโยชน์สำคัญของรัฐ ซึ่งมีผลเท่ากับถอดถอนสมาชิกสภาที่ได้รับเลือกตั้งมาเพื่อให้ราษฎรเลือกตั้งใหม่ ในส่วนเกี่ยวกับพระมหากษัตริย์นั้น ได้บัญญัติว่าพระมหากษัตริย์ดำรงอยู่ในฐานะอันเป็นที่เคารพสักการะของประชาชน ผู้ใดจะละเมิดมิได้
สำหรับอนุสาวรีย์ประชาธิปไตยนั้น สร้างขึ้นเมื่อวันที่ 24 มิถุนายน พ.ศ. 2482 ซึ่งตรงกับวันเปลี่ยนแปลงการปกครอง และเป็นวันชาติในขณะนั้น โดยความประสงค์ของ จอมพล ป. พิบูลสงคราม
บริติชแอนตาร์กติกเทร์ริทอรี
บริติชแอนตาร์กติกเทร์ริทอรี หรือ ดินแดนแอนตาร์กติกาของสหราชอาณาจักร (British Antarctic Territory) เป็นพื้นที่ส่วนหนึ่งของทวีปแอนตาร์กติกาซึ่งสหราชอาณาจักรประกาศอ้างสิทธิครอบครอง มีขอบเขตตั้งแต่ขั้วโลกใต้จนถึงละติจูดที่ 60 องศาใต้ และช่วงระหว่างลองติจูด 20 องศาตะวันตก ถึงลองติจูด 80 องศาตะวันตก แม้ว่าสหราชอาณาจักรจะเริ่มอ้างสิทธิในพื้นที่นี้มาตั้งแต่ พ.ศ. 2451 ก็ตาม แต่การจัดตั้งเขตการปกครองได้มีขึ้นภายหลังเมื่อวันที่ 3 มีนาคม พ.ศ. 2505 พื้นที่ของดินแดนแห่งนี้ครอบคลุมดินแดนต่าง ๆ ซึ่งเคยอยู่ในความดูแลของหมู่เกาะฟอล์กแลนด์ถึง 3 ส่วนคือ เกรอัมแลนด์ (Graham Land) หมู่เกาะเซาท์ออร์กนีย์ (South Orkney Islands) และหมู่เกาะเซาท์เชตแลนด์  (South Shetland Islands) และทับซ้อนกับดินแดนทวีปแอนตาร์กติกาที่ประกาศอ้างสิทธิโดยอาร์เจนตินา (อาร์เจนไทน์แอนตาร์กติกา) และชิลี (จังหวัดอันตาร์ตีกาชีเลนา)
ผู้ที่พำนักอยู่ในดินแดนนี้ได้แก่เจ้าหน้าที่วิจัยและสนับสนุนการสำรวจทวีปแอนตาร์กติกา ซึ่งอยู่ภายใต้การดูแลของคณะสำรวจทวีปแอนตาร์ติกาของสหราชอาณาจักร (British Antarctic Survey) รวมทั้งองค์กรและสถานีสำรวจของอาร์เจนตินา ชิลี และประเทศอื่น ๆ
สมเด็จพระอัครมเหสี มหากษัตรีย์ นโรดม กานวิมาน นรลักข์เทวี
สมเด็จพระอัครมเหสี มหากษัตรีย์ นโรดม กานวิมาน นรลักข์เทวี (เขมร: នរោត្តម កានវិមាន នរល័ក្ខទេវី อักษรโรมัน: Norodom Kanviman Norleak Tevi) ;(พ.ศ. 2419 - พ.ศ. 2455) เป็นสมเด็จพระราชินีแห่งราชอาณาจักรกัมพูชา เป็นพระอัครมเหสีในพระบาทสมเด็จพระสีสุวัตถิ์ มุนีวงศ์ อภิเษกสมรสในปี พ.ศ. 2438 พระองค์เสด็จพระราชสมภพเมื่อ พ.ศ. 2419 หลังจากอภิเษกสมรสกับพระสีสุวัตถิ์ มุนีวงศ์ พระองค์ก็มีพระโอรสธิดา 7 พระองค์ หนึ่งในนั้นคือสมเด็จพระมหากษัตริยานีสีสุวัตถิ์ กุสุมะ นารีรัตน์ สิริวัฒนาซึ่งต่อมาในภายหน้าทรงเป็นพระมารดาในพระบาทสมเด็จพระนโรดม สีหนุ
สมเด็จอัครมเหสี มหากษัตรีย์ นโรดม กานวิมาน นรลักข์เทวี เสด็จสวรรคตเมื่อปี พ.ศ. 2455
วอลเลย์บอลชายชิงแชมป์เอเชีย 1993
วอลเลย์บอลชายชิงแชมป์เอเชีย 1993 (1993 Asian Men's Volleyball Championship) เป็นครั้งที่ 7 ของการแข่งขันวอลเลย์บอลชิงชนะเลิศแห่งเอเชีย, จัดขึ้นระหว่างวันที่ 11 – 19 กันยายน พ.ศ. 2536 (ค.ศ. 1993) ณ จังหวัดนครราชสีมา ประเทศไทย
กลุ่มงูเห่า
กลุ่มงูเห่า เป็นชื่อเรียก ส.ส. กลุ่มหนึ่งที่เคยสังกัดพรรคประชากรไทย มีที่มาจากคำเปรียบเปรยของ นายสมัคร สุนทรเวช หัวหน้าพรรคประชากรไทย ในขณะนั้น ที่เปรียบตัวเองเป็นเหมือนชาวนาที่ถูกงูเห่ากัดในนิทานอีสป
เหตุการณ์เกิดขึ้น หลังการลาออกจากตำแหน่งนายกรัฐมนตรี ของ พล.อ.ชวลิต ยงใจยุทธ ปลายปี พ.ศ. 2540 และพรรคร่วมรัฐบาลเดิมมีมติ จะสนับสนุนให้ พล.อ.ชาติชาย ชุณหะวัณ หัวหน้าพรรคชาติพัฒนา ขึ้นดำรงตำแหน่งนายกรัฐมตรีแทน ด้วยเสียงของพรรคความหวังใหม่ (ส.ส. 125 เสียง) พรรคชาติพัฒนา (52 เสียง) พรรคประชากรไทย (18 เสียง) และ พรรคมวลชน (2 เสียง) รวม 197 เสียง
ขณะที่พรรคฝ่ายค้านเดิม นำโดย พรรคประชาธิปัตย์ (123 เสียง) ต้องการสนับสนุน นายชวน หลีกภัย โดยร่วมกับ พรรคชาติไทย (39 เสียง) พรรคเอกภาพ (8 เสียง) พรรคพลังธรรม(1 เสียง) พรรคไท (1 เสียง) และพรรคร่วมรัฐบาลสมัย พล.อ.ชวลิต 2 พรรคได้แก่ พรรคกิจสังคม (20 เสียง) และ พรรคเสรีธรรม (4 คน) รวมได้ 196 เสียง ซึ่งน้อยกว่าฝ่ายพรรคร่วมรัฐบาลเดิม อยู่เพียง 1 เสียง
พล.ต.สนั่น ขจรประศาสน์ เลขาธิการพรรคประชาธิปัตย์ในขณะนั้น จึงได้ชักชวน ส.ส.พรรคประชากรไทย กลุ่มของนายวัฒนา อัศวเหม จำนวน 13 คนเข้ามาสนับสนุน รวมได้เป็น 209 สียง และทำให้ฝ่ายพรรคร่วมรัฐบาลเดิม เหลือเพียง 184 เสียง นายชวน หลีกภัย จึงได้ขึ้นเป็นนายกรัฐมนตรี ท่ามกลางเสียงวิพากษ์วิจารณ์ว่า เป็นการไม่เคารพกติกาประชาธิปไตย เนื่องจากนายสมัคร สุนทรเวช หัวหน้าพรรคประชากรไทย มีมติพรรค ไม่ให้กลุ่มของนายวัฒนาเข้าร่วมรัฐบาล หลังเหตุการณ์ครั้งนี้ทำให้นายสมัครที่เดิมเป็นรองนายกรัฐมนตรี ในฐานะหัวหน้าพรรคร่วมรัฐบาล กลับต้องกลายเป็นฝ่ายค้าน โดยเหลือ ส.ส. ในสังกัดเพียง 4 คนไม่นับตัวเองคือ นายสุมิตร สุนทรเวช น้องชายของนายสมัคร นางลลิตา ฤกษ์สำราญ นายห้างทอง ธรรมวัฒนะ และ นายสนิท กุลเจริญ
อย่างไรก็ดี หลังจากมีพระบรมราชโองการแต่งตั้งนายชวน หลีกภัยเป็นนายกรัฐมนตรี นายชัยภักดิ์ ศิริวัฒน์ ซึ่งเป็น 1 ในสมาชิกที่สนับสนุนนายชวน ก็ตัดสินใจลาออกจากตำแหน่ง ส.ส. ทันที
หลังเหตุการณ์ครั้งนี้ นายสมัคร สุนทรเวช หัวหน้าพรรคประชากรไทย ได้กล่าวเปรียบเทียบว่า ตนเองเป็นเหมือน ชาวนา ในนิทานอีสป เรื่อง "ชาวนากับงูเห่า" ที่เก็บงูเห่าที่กำลังจะตายจากความหนาวเย็น มาไว้ในอกเสื้อเพื่อให้ความอบอุ่น แต่ต่อมา งูเห่า นั้นก็ฉกชาวนาตาย ซึ่งนายสมัคร เปรียบเทียบงูเห่า กับแกนนำของ ส.ส. ทั้ง 12 คน โดยเฉพาะ ส.ส.กลุ่มปากน้ำ ของนายวัฒนา อัศวเหม ซึ่งเดิมสังกัด พรรคชาติไทย แต่หลังจากมีความขัดแย้งกับ นายบรรหาร ศิลปอาชา หัวหน้าพรรค จึงไม่มีพรรรคสังกัด จนในที่สุดมาเข้าสังกัด พรรคประชากรไทย ที่นายสมัครเป็นหัวหน้าพรรค และต่อมาก็มีการกระทำ ที่ขัดต่อมติพรรคดังกล่าว ทำให้ต่อมา สื่อมวลชน เรียก ส.ส. 12 คนนี้ตามคำพูดของนายสมัครว่า "กลุ่มงูเห่า" อยู่เป็นเวลานาน
ต่อมาพรรคประชากรไทยตอบโต้ โดยมีมติขับไล่สมาชิกกลุ่มนี้ออกจากพรรค ซึ่งจะส่งผลให้สิ้นสภาพ ส.ส. และกลุ่มงูเห่าได้ยื่นคำร้องต่อ ศาลรัฐธรรมนูญ ให้ตัดสินว่าการดำรงตำแหน่ง สมาชิกสภาผู้แทนราษฎร สิ้นสุดลงตามมติพรรคหรือไม่ และต่อมาศาลรัฐธรรมนูญ ได้มีคำวินิจฉัย ที่ 1/2542 ลงวันที่ 11 กุมภาพันธ์ พ.ศ. 2542 ว่า สมาชิกภาพของกลุ่มงูเห่าไม่ได้สิ้นสุดลง เนื่องจาก สส. มีความเป็นอิสระ ที่จะไม่ต้องปฏิบัติตามมติพรรค และมติขับไล่ ออกจากพรรคเป็นมติที่ไม่ชอบ ขัดต่อการปฏิบัติหน้าที่ของ ส.ส.ตามรัฐธรรมนูญ ส่งผลให้ ส.ส.ทั้ง 12 คน ยังคงสถานภาพ และหาพรรคใหม่สังกัด
หลังพรรคประชาธิปัตย์ จัดตั้งรัฐบาลสำเร็จ แกนนำกลุ่ม ส.ส. ดังกล่าวได้รับตำแหน่ง รัฐมนตรี จากรัฐบาล นายชวน หลีกภัย 4 ตำแหน่ง คือ พลอากาศเอกสมบุญ ระหงษ์ ได้ตำแหน่ง รัฐมนตรีประจำสำนักนายกรัฐมนตรี นายวัฒนา อัศวเหม ได้ตำแหน่ง รัฐมนตรีช่วยว่าการกระทรวงมหาดไทย นายประกอบ สังข์โต ได้ตำแหน่ง รัฐมนตรีช่วยว่าการกระทรวงแรงงานและสวัสดิการสังคม นายยิ่งพันธ์ มนะสิการได้ตำแหน่ง รัฐมนตรีว่าการกระทรวงวิทยาศาสตร์และเทคโนโลยี
คลังแห่งชาติ (บราซิล)
ที่คลังแห่งชาติของบราซิล เป็นองค์ประกอบหลักของระบบจัดการไฟล์ (SIGA) ในประเทศบราซิล ก่อตั้งขึ้นเมื่อวันที่ 2 มกราคม พ.ศ. 2381 และมีสำนักงานใหญ่อยู่ที่เมืองรีโอเดจาเนโร ตามกฎหมายว่าด้วยจดหมายเหตุ (กฎหมาย 8.159) เมื่อวันที่ 8 มกราคม พ.ศ. 2534 มีหน้าที่ในการจัดเก็บจัดเก็บรักษาไว้ให้เข้าถึงและเปิดเผยมรดกสารคดีของรัฐบาลกลางที่ให้บริการแก่รัฐและประชาชน
คอลเลกชันของที่เก็บถาวรแห่งชาติมี 55 กิโลเมตรของเอกสารต้นฉบับ; 2,240,000 ภาพและเชิงลบ; 27,000 ภาพการ์ตูน; 75,000 แผนที่และแผน; 7000 แผ่นและ 2000 เทปเสียงแม่เหล็ก; ฟิล์มม้วน 90,000 แผ่นและเทปวิดีโอ 12,000 แผ่น นอกจากนี้ยังมีห้องสมุดที่เชี่ยวชาญเรื่องประวัติศาสตร์คลังข้อมูลวิทยาศาสตร์ข้อมูลกฎหมายเกี่ยวกับการบริหารและการบริหารงานสาธารณะหนังสือและหนังสือประมาณ 43,000 เล่มหนังสือพิมพ์ 900 เล่มและงานที่หายาก 6,300 ชิ้น
โรงเรียนดอยสะเก็ดวิทยาคม
โรงเรียนดอยสะเก็ดวิทยาคม (Doisaketwittayakom) เป็นโรงเรียนมัธยมศึกษาประจำอำเภอดอยสะเก็ด เปิดทำการสอน ครั้งแรก เมื่อวันที่ 17 พฤษภาคม 2516 ปัจจุบัน จัดระบบการเรียนการสอน ตั้งแต่ระดับมัธยมศึกษาปีที่ 1- 6 มีนักเรียนทั้งหมด 91 คน ครู-อาจารย์ 3 คน
ประวัติ
การบริหารโรงเรียนได้เปลี่ยนแปลงและพัฒนาเป็นลำดับดังนี้
ตลอดเวลาที่ผ่านมาโรงเรียนได้มีการพัฒนา และปรับปรุงด้านอาคารสถานที่ ด้านบุคลากร และพัฒนาการเรียนการสอน จนกระทั่งโรงเรียนได้รับอนุมัติให้ขยายห้องเรียนถึงระดับมัธยมศึกษาตอนปลาย (ม. 4 ) จำนวน 2 ห้องเรียนเป็นแบบสหศึกษา มีนักเรียนจำนวน 90 คนโรงเรียนได้มีการพัฒนาปรับปรุงมากขึ้นตามลำดับ จนกระทั่งปี 2530 ได้รับการปรับปรุงขยายตำแหน่งผู้บริหารเป็นผู้อำนวยการโรงเรียน โดยมีนายอำพล บุญอยู่ รักษาการในตำแหน่งผู้อำนวยการเป็นคนแรก และได้มีการพัฒนาปรับปรุงโรงเรียนอย่างต่อเนื่องจนเป็นที่ยอมรับของชุมชนจากการพัฒนาดังกล่าวส่งผลให้โรงเรียน
โรงเรียนดอยสะเก็ดวิทยาคมได้รับรางวัลโรงเรียนรางวัลพระราชทานปีพุทธศักราช 2547, 2552 และ 2556 และในปีพุทธศักราช 2548 ได้เป็นโรงเรียนในฝันสมบูรณ์แบบ ต่อมาในปีการศึกษา 2553 ได้รับคัดเลือกให้เป็นศูนย์อาเซียนศึกษา และปีพุทธศักราช 2556 ได้เข้าร่วมโครงการ ต้นแบบโรงเรียนสุจริต
อัจฉรา ภาณุรัตน์
'''รองศาสตราจารย์ ดร. อัจฉรา ภาณุรัตน์''' อดีตรักษาราชการแทนอธิการบดีมหาวิทยาลัยราชภัฏสุรินทร์
ประวัติ
รองศาสตราจารย์ ดร.อัจฉรา ภาณุรัตน์  รับราชการครั้งแรก 19 มกราคม 2520 ที่โรงเรียนสุรวิทยาคาร อำเภอเมือง จังหวัดสุรินทร์  1 มิถุนายน 2521 โอนเข้าเป็นข้าราชการตำแหน่งอาจารย์วิทยาลัยครู สุรินทร์จนถึงปัจจุบัน ตำแหน่งทางวิชาการเป็น รองศาสตราจารย์ สังกดคณะครุศาสตร์ มหาวิทยาลัยราชภัฏสุรินทร์ การศึกษา  พ.ศ. 2510 เรียนชั้นมัธยมศึกษาปี ที่ 1 โรงเรียนมัธยมศึกษาสาธิตมหาวิทยาลัยศรีนครินทรวิโรฒ ประสานมิตร และจบชั้นมัธยมศึกษาตอนปลาย ปี พ.ศ. 2514 พ.ศ. 2514 ศึกษาระดับประกาศนียบัตรครูประถมศึกษาชั้นสูง วิทยาลัยครูมหาสารคาม    พ.ศ. 2516-2518 ศึกษาระดับปริญญาตรี การศึกษาบัณฑิต วิชาเอกคณิตศาสตร์  ณ มหาวิทยาลัยศรีนครินทรวิโรฒมหาสารคาม พ.ศ. 2527-2528 เรียนระดับปริญญาโท การศึกษามหาบัณฑิต วิชาเอกการอุดมศึกษา  (หลักสูตรและการสอน) ณ  มหาวิทยาลัยศรีนครินทรวิโรฒ ประสานมิตร  กรุงเทพฯ   พ.ศ. 2531-2534 เรียนระดับปริญญาเอก ครุศาสตร์ดุษฎีบัณฑิต วิชาเอกอุดมศึกษา(การบริหาร) ณ จุฬาลงกรณ์มหาวิทยาลัยกรุงเทพฯ
ตำแหน่งการบริหารงาน   ผู้อำนวยการสำนักวางแผนและพัฒนา 2529–2532 สถาบันราชภัฏสุรินทร์    เลขานุการศูนย์วัฒนธรรมจังหวัดสุรินทร์ 2534–2542 สถาบันราชภัฏสุรินทร์     หัวหน้าหน่วยอนุรักษ์สิ่งแวดล้อมศิลปกรรม 2534– ปัจจุบัน สถาบันราชภัฏสุรินทร์     ประธานศูนย์วัฒนธรรมจังหวัดสุรินทร์ 2542– ปัจจุบัน สถาบันราชภัฏสุรินทร์     รองอธิการบดีสถาบันราชภัฏสุรินทร์ 2538 –2540 สถาบันราชภัฏสุรินทร์       ผู้ทรงคุณวุฒิสถาบันสิ่งแวดล้อมไทย 2541–2542 โรงกลันนํ้ามันบางจาก    อธิการบดีมหาวิทยาลัยราชภัฏสุรินทร์ 2542 –2553 มหาวิทยาลัยราชภัฏสุรินทร์     ประธานสาขายุทธศาสตร์การพัฒนาภูมิภาค 2547 – ปัจจุบัน มหาวิทยาลัยราชภัฏสุรินทร์      ประธานมูลนิธิซิป SIFF 2548 – ปัจจุบัน มหาวิทยาลัยราชภัฏสุรินทร์
ศานนท์ หวังสร้างบุญ
ประวัติ
ศานนท์ หวังสร้างบุญ เกิดเมื่อวันที่ 10 ตุลาคม พ.ศ. 2532 ในครอบครัวที่ประกอบธุรกิจร้านวัสดุก่อสร้าง เขาเป็นบุตรคนโตในจำนวนพี่น้อง 4 คน สำเร็จการศึกษาระดับมัธยมศึกษาจากโรงเรียนเซนต์คาเบรียล ปริญญาตรีวิศวกรรมศาสตรบัณฑิต (วิศวกรรมอุตสาหการ) คณะวิศวกรรมศาสตร์ จุฬาลงกรณ์มหาวิทยาลัย โดยในปีการศึกษา 2553 ศานนท์ได้รับเลือกให้ดำรงตำแหน่ง นายกองค์การบริหารสโมสรนิสิตจุฬาลงกรณ์มหาวิทยาลัย (อบจ.) ด้านชีวิตครอบครัวสมรสแล้ว มีบุตร 1 คน
การทำงาน
ช่วงเรียนมัธยมศึกษาปีที่ 3 ศานนท์เคยเปิดร้านเกมเพลย์สเตชันในตึกที่อาของเขาปล่อยเช่า แต่กิจการไม่ประสบความสำเร็จ จากนั้นเมื่อจบการศึกษาระดับปริญญาตรี เขาได้เข้าทำงานที่พรอคเตอร์ แอนด์ แกมเบิล ประเทศไทย โดยเคยดำรงตำแหน่งผู้จัดการฝ่ายจัดซื้อ ต่อมาในปี พ.ศ. 2554 ศานนท์ได้ร่วมงานกับ "ปลาจะเพียร" กลุ่มอิสระที่ช่วยเหลือชุมชนที่ได้รับผลกระทบจากอุทกภัยครั้งใหญ่
ศานนท์เป็นผู้ร่วมก่อตั้ง Satarana (สาธารณะ) เครือข่ายภาคประชาสังคมที่ทำงานเรื่องการพัฒนาเมือง และเป็นหนึ่งในทีมกลุ่มเมล์เดย์ (Mayday) ผู้ออกแบบปรับปรุงป้ายหยุดรถเมล์รูปแบบใหม่ ทั้งยังเป็นผู้ร่วมก่อตั้งกลุ่ม Trawell นอกจากนี้เขายังเคยเป็นเจ้าของกิจการ Once Again Hostel ย่านประตูผี, Luk Hostel ย่านเยาวราช รวมถึงยังเคยเป็นเจ้าของ Locall.bkk แพลตฟอร์มฟู้ดเดลิเวอรี่ ครอบคลุมพื้นที่ร้านอาหารบริเวณย่านเสาชิงช้า-ประตูผี, เยาวราช และนางลิ้นจี่
ศานนท์มีชื่อเสียงจากการร่วมต่อสู้เพื่อชุมชนที่ได้รับผลกระทบจากนโยบายภาครัฐ เช่น ชุมชนป้อมมหากาฬ โดยเขาเป็นหนึ่งในคณะกรรมการร่วมประชุมเพื่อหารือทางออก แม้สุดท้ายชุมชนดังกล่าวจะถูกรื้อก็ตาม
รองผู้ว่าราชการกรุงเทพมหานคร
ต่อมาในปี พ.ศ. 2562 ศานนท์ได้ร่วมงานกับ ชัชชาติ สิทธิพันธุ์ ในนามกลุ่ม Better Bangkok ร่วมกันออกแบบนโยบาย เพื่อสร้างกรุงเทพฯ ให้น่าอยู่ จากนั้นเมื่อชัชชาติลงสมัครรับเลือกตั้งผู้ว่าราชการกรุงเทพมหานครและได้รับเลือกตั้งในอีกสามปีต่อมา ศานนท์ก็ได้รับแต่งตั้งเป็นรองผู้ว่าราชการกรุงเทพมหานคร ดูแลด้านการศึกษา สังคม และงานพาณิชย์ ซึ่งเขาเป็นรองผู้ว่าราชการกรุงเทพมหานครที่อายุน้อยที่สุดในประวัติศาสตร์
คัฟเวอร์ยู
คัฟเวอร์ยู (カヴァー・ユー, Cover You) เป็นอัลบั้มคัฟเวอร์เพลงชุดแรกของมอร์นิงมูซูเมะ วางจำหน่ายวันที่ 26 พฤศจิกายน พ.ศ. 2551
โดยอัลบั้มนี้นำเพลงทั้งหมดที่เขียนโดยยู อากุ มาขับร้องใหม่โดยสมาชิกของมอร์นิงมูซูเมะรุ่นที่ 5, 6, 7 และ 8
สมาชิก
รุ่นที่ 5
รุ่นที่ 6
รุ่นที่ 7
รุ่นที่ 8
ต้องกล้า
ต้องกล้า เป็นรายการเรียลลิตี้โชว์ไลฟ์ ซีรีส์ (Life Series) ของไทย โดยความร่วมมือระหว่าง บริษัท เจ เอส แอล โกลบอล มีเดีย จำกัด และ บริษัท สิงห์ คอร์เปอเรชั่น จำกัด ออกอากาศทางโมเดิร์นไนน์ทีวี ทุกวันพุธ เวลา 22.20-23.15 น. ตั้งแต่วันที่ 6 ตุลาคม พ.ศ. 2553-12 มกราคม พ.ศ. 2554 โดยเป็นการนำซูเปอร์ไอดอลในแวดวงดนตรีและกีฬาจำนวน 15 คน มาร่วมปฏิบัติภารกิจ "คิดดี กล้าทำ" ของแต่ละคน เพื่อสร้างแรงบันดาลใจในการเอาชนะใจตนเองและอุทิศตนเพื่อสังคม
ทวารหนัก
ทวารหนัก (anus) มาจากคำภาษาลาติน anus แปลว่า "วงแหวน" หรือ "วงกลม" เป็นรูเปิดตรงส่วนปลายของทางเดินอาหารของสัตว์ตรงข้ามกับปาก มีหน้าที่ในการควบคุมการปล่อยอุจจาระ, ของกึ่งแข็งที่ไม่เป็นที่ต้องการในระบบย่อยอาหาร ซึ่งขึ้นอยู่กับสัตว์แต่ละชนิด อาจรวมถึง สิ่งที่สัตว์ชนิดนั้นไม่สามารถย่อยได้ ส่วนที่เหลือของอาหารหลังสารอาหารถูกนำออกไปหมดแล้ว ตัวอย่างเช่น เซลลูโลสหรือลิกนิน (lignin), สิ่งที่อาจเป็นพิษหากคงอยู่ในทางเดินอาหาร และจุลินทรีย์ในลำไส้ (gut bacteria) ที่ตายแล้วหรือเกินจำเป็นรวมถึงสิ่งมีชีวิตร่วมอาศัย (endosymbiont) อื่น ๆ
สัตว์ครึ่งบกครึ่งน้ำ สัตว์เลื้อยคลาน และนก ใช้ช่องเปิดช่องเดียวกันเรียกว่าทวารรวม (cloaca) สำหรับขับถ่ายของเสียทั้งของเหลวและของแข็ง, สำหรับร่วมเพศ และสำหรับวางไข่ สัตว์เลี้ยงลูกด้วยนมในชั้นย่อยโมโนทรีมมีทวารรวมเช่นกัน คาดว่าเป็นลักษณะที่สืบทอดจากสัตว์มีถุงน้ำคร่ำยุคแรกสุดผ่านสัตว์เลื้อยคลานกลุ่มเทอแรพซิด (therapsid) สัตว์มีกระเป๋าหน้าท้องมีช่องเปิดเดียวสำหรับขับของเหลวและของแข็ง และเพศเมียมีช่องคลอดแยกสำหรับการสืบพันธุ์ สัตว์เลี้ยงลูกด้วยนมกลุ่ม placentalia เพศหญิงมีช่องเปิดแยกสำหรับถ่ายอุจจาระ ขับปัสสาวะ และสืบพันธุ์ ส่วนเพศผู้มีช่องเปิดสำหรับอุจจาระ และอีกช่องสำหรับทั้งปัสสาวะและสืบพันธุ์แม้ช่องทางที่ไหลไปยังช่องเปิดนั้นแทบจะแยกกันอย่างสิ้นเชิง
การพัฒนาของทวารหนักเป็นขั้นตอนสำคัญในวิวัฒนาการของสัตว์หลายเซลล์
ตำนานวิญญาณแฟนซี
ในประเทศไทย สำนักพิมพ์กวีบุ๊คได้รับลิขสิทธิ์รูปแบบไลต์โนเวลของ ตำนานวิญญาณแฟนซี เผยแพร่ทางเว็บไซต์นิยายกวีบุ๊ค ต่อมาสำนักพิมพ์กิฟต์บุ๊คได้ลิขสิทธิ์ตีพิมพ์ไลต์โนเวลเป็นรูปเล่ม
ส่วนภาคที่ 2 มีการประกาศทำ
ตัวละคร
ด
Ncrypt TX
NCrypt TX เป็นซอฟต์แวร์ประเภทOpensource เพื่อเข้ารหัสถอดรหัสที่มีความสะดวกและเป็นประโยชน์สำหรับผู้ใช้งานทั้งการเข้ารหัสถอดรหัส File document Email หรือบทสนทนาต่างๆ โดยมีขั้นตอนวิธีที่ใช้ในการเข้ารหัสให้เลือกมากมาย เช่น DES AES Vigenere Playfair ROT13 เป็นต้น นอกจากนี้ ผู้ใช้สามารถเข้าใจได้ง่าย เพราะการออกแบบหน้าตาโปรแกรมที่ไม่มีความซับซ้อน และการทำงานของโปรแกรมมีประสิทธิภาพ มีการตรวจสอบข้อมูลเพื่อให้แน่ใจถึงความถูกต้อง
ข้อมูลที่ถูกเข้ารหัสเรียบร้อยแล้วของโปรแกรม NCrypt TX จะประกอบด้วยชุดของเลขฐาน 16 เป็น Default ของตัวโปรแกรม แต่ที่จริงแล้วสามารถเลือกลักษณะของข้อมูลที่ถูกเข้ารหัสได้ เช่น words text เป็นต้น การเข้ารหัสข้อมูลนั้น ผู้ใช้สามารถทำด้วยวิธีใดก็ได้ ซึ่งทำได้โดยง่าย เพียงแค่พิมพ์ข้อมูลที่ต้องการจะเข้ารหัสลงไปในหน้าต่างของโปรแกรม NCrypt TX เลือกลักษณะการเข้ารหัสที่ต้องการ ก็จะได้ข้อมูลที่เข้ารหัสเรียบร้อยแล้ว ซึ่งข้อมูลนี้สามารถ Copy ไปวางยังที่ใดก็ได้ แต่การถอดรหัสข้อมูล ผู้ใช้จำเป็นต้องทราบรหัสผ่าน และลักษณะการเข้ารหัสที่ผู้เข้ารหัสส่งมาด้วย ถึงจะสามารถถอดรหัสข้อมูลได้
ลักษณะการทำงาน
เมื่อเสร็จสิ้นขั้นตอนดังกล่าว ข้อมูลจะถูกเข้ารหัสเรียบร้อย โดยมีลักษณะการเข้ารหัสตามที่ผู้ใช้กำหนด
เมื่อเสร็จสิ้นขั้นตอนดังกล่าว ข้อมูลจะถูกถอดรหัสเรียบร้อย
ความผิดพลาด
ถ้ารหัสผ่าน (Password) ,ลักษณะการเข้รหัสข้อมูล (Encryption method) หรือ ลักษณะผลลัพธ์(output) เกิดความผิดพลาด จะเกิดข้อผิดพลาดขึ้นมาเป็น "Decryption failed: wrong password or invalid input data."
โพโรโระ เพนกวินป่วน ก๊วนขั้วโลก
โพโรโระ เพนกวินป่วน ก๊วนขั้วโลก (뽀롱뽀롱 뽀로로) เป็นการ์ตูนแอนิเมชันคอมพิวเตอร์ เป็นผลงานของ ไอโคนิกเอนเตอร์เทนเมนท์, เอสเคบอร์ดแบนด์, โอคอนและอีบีเอส และยังถือเป็นผลผลิตแห่งความร่วมมือจาก Samchŏlli บริษัทผลิตแอนิเมชัน ที่ตั้งอยู่ในแคซ็อง เกาหลีเหนือด้วย โดยเริ่มสร้างแอนิเมชันเรื่องนี้ตั้งแต่ปี พ.ศ. 2545 และเริ่มออกอากาศในเกาหลีใต้ทางช่อง อีบีเอส ในปี พ.ศ. 2546
ในปัจจุบันแอนิเมชันเรื่องนี้ยังออกอากาศในหลายประเทศเช่น ออสเตรเลีย, ฝรั่งเศส, ไต้หวัน, อินเดีย, อิตาลี, เปอร์โตริโก, สิงคโปร์และเวียดนาม และยังออกอากาศทางช่องโทรทัศน์ของ นอร์เวย์, ช่องบูมเมอแรงและการ์ตูนนิโต ของสหราชอาณาจักร และช่องดิสนีย์จูเนียร์เอเชีย
ในประเทศเกาหลีใต้ โพโรโระเป็นที่มีชื่อเสียงในกลุ่มเด็กวัยก่อนอนุบาลและเด็กทั่วไป และมีชื่อเล่นที่เรียกกันว่า "ท่านประธานโพโรโระ" (뽀통령) และในกลุ่มวัยรุ่นก็เรียกกันว่า "ศาสดาโพโรโระ" (뽀느님)
แอนิเมชันเรื่องนี้เป็นเรื่องเกี่ยวกับการผจญภัยของโพโรโระและผองเพื่อนซึ่งอาศัยอยู่ในป่าหิมะแห่งป่าโพรง โพรง ซึ่งมักจะเผชิญกับความท้าทาย, บทเรียนต่างๆและเรื่องของศีลธรรมในแต่ละตอน
เมาโร แบร์รูโต
เมาโร แบร์รูโต (Mauro Berruto; 8 พฤษภาคม ค.ศ. 1969 —) เป็นหัวหน้าผู้ฝึกสอนวอลเลย์บอลชายทีมชาติอิตาลี เขาเป็นหัวหน้าผู้ฝึกสอนของทีมชาติฟินแลนด์มาก่อนหน้านี้ และเป็นผู้ฝึกสอนทีมสโมสรลูเบบันกามาเชราตา ในปี ค.ศ. 2007 เขาได้รับรางวัลผู้ฝึกสอนแห่งปีในฟินแลนด์
พระสัมพันธวงศ์เธอ พระองค์เจ้ากระจับ
พระสัมพันธวงศ์เธอ พระองค์เจ้ากระจับ (พ.ศ. 2315 — พ.ศ. 2395) เป็นพระธิดาพระองค์ใหญ่ในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับพระชายาทองอยู่
พระประวัติ
พระสัมพันธวงศ์เธอ พระองค์เจ้ากระจับ ประสูติเมื่อปี พ.ศ. 2315 เป็นพระธิดาพระองค์ใหญ่ในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับเจ้าครอกทองอยู่ เดิมมีพระนามว่า หม่อมเจ้ากระจับ ต่อมาใน พ.ศ. 2329 ทรงได้รับโปรดเกล้าฯ เลื่อนเป็น พระเจ้าหลานเธอ พระองค์เจ้ากระจับ
พระสัมพันธวงศ์เธอ พระองค์เจ้ากระจับ มีพระโสทรภราดา และพระโสทรภคินี 5 พระองค์ คือ
ภายหลังจากสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ทิวงคต พระองค์เจ้ากระจับ ทรงสร้างพระพุทธฉายจำลองขึ้นในวัดอมรินทรารามวรวิหาร มีลักษณะเป็นภูเขามีความสูง 3 วา 2 ศอก กว้างโดยรอบ 19 วา เพื่อเป็นพระราชกุศลอุทิศถวายพระบิดา
หลังกรมพระราชวังบวรสถานพิมุขทิวงคต พระราชวังหลังแบ่งเป็น 4 วัง วังเดิม อันเป็นพระราชมณเฑียรของกรมพระราชวังบวรสถานพิมุขนั้น พระชายาทองอยู่ประทับปกครองเชื้อวงศ์ของกรมพระราชวังหลังอยู่กับพระองค์เจ้ากระจับ และพระองค์เจ้าจงกล เมื่อพระชายาทองอยู่สิ้นพระชนม์ พระองค์เจ้ากระจับทรงปกครองเจ้านายวังหลังมาจนถึงสมัยรัชกาลที่ 4 ครั้งเมื่อพระองค์เจ้ากระจับสิ้นพระชนม์ เชื้อสายเจ้านายวังหลังไม่มีความสามารถรักษาพระราชวังบวรสถานพิมุขไว้ได้จึงได้ปล่อยให้รกร้างผุพังไป
เรื่องสั้นอย่างสั้น
เรื่องสั้นอย่างสั้น (Flash fiction) เป็นรูปแบบการเขียนเรื่องสั้นรูปแบบหนึ่ง ที่มีความสมบูรณ์ในตัวเอง โดยมีความยาวไม่เกิน 1500 คำ ในบางครั้งอาจจะเขียนสั้นมากๆ ไม่เกิน 10 คำ โดยทั่วไปจะนิยมเขียนที่ความยาวประมาณ 250-1000 คำ มีชื่อเรียกอื่นๆ ว่า sudden fiction, microfiction, micro-story, postcard fiction หรือ short short story
เรื่องสั้นอย่างสั้นที่มีชื่อเสียง คือ เรื่องขนาดความยาว 6 คำ ของ เออร์เนสต์ เฮมมิงเวย์ และขนาดความยาว 10 คำของ อาร์เทอร์ ซี. คลาร์ก
แหล่งข้อมูลอื่น
Lynfiksjon
จอห์น เลเจนด์
จอห์น เลเจนด์ (John Legend) เกิด 28 ธันวาคม ค.ศ. 1978 เป็นศิลปินในแนวอาร์แอนด์บี, โซล, ฮิปฮอป ที่มีความสามารถรอบด้านทั้งในการร้องเพลง, เล่นดนตรี, แต่งเพลง, เรียบเรียง และโปรดิวซ์ผลงานดนตรี อัลบั้มชุดแรกคว้า 3 รางวัลแกรมมี่อวอร์ดประจำปี 2006, 3 รางวัล Soul Train Awards 2006 และ อีก 1 รางวัล BET Awards 2005
จอห์น เลเจนด์ หรือชื่อจริงว่า จอห์น สตีเฟ่นส์ เขาเคยฝากฝีมือไว้ในผลงานของศิลปินชั้นนำมากมายไม่ว่าจะเป็น อลิเชีย คียส์, บริทนีย์ สเปียร์ส, แบล็ค อายด์ พีส์, ลอรีน ฮิล,เจย์-ซี, เจเน็ท แจ็คสัน, แมรี่ เจ ไบลจ์ รวมทั้งผลงานของ คานยี เวสต์
“Get Lifted” โดยเป็นศิลปินคนแรกภายใต้สังกัดของคานเย่ เวสท์ ซึ่งคอยหนุนหลังจอห์นอย่างเต็มกำลัง “Used To Love U” คือซิงเกิ้ลแรกที่เป็นผลงานการร่วมแต่งและโปรดิวซ์ของจอห์น เลเจนด์และคานยี เวสต์ที่มีทั้งความเป็นโซล,ฮิปฮอป ที่มีกลิ่นอายดนตรีกอสเปลแฝงอยู่ด้วย อัลบั้มที่ 2 “Once Again” ผลงานชิ้นเยี่ยมที่จะกลับมาตอกย้ำความสำเร็จอีกครั้ง ในอัลบั้มนี้ จอห์น เลเจนด์ยังรับหน้าที่โปรดิวเซอร์ร่วมกับ คานเย่ เวสท์, Will.I.Am และ Raphael Saadiq อีกด้วย เปิดอัลบั้มด้วยซิงเกิ้ลแรกอย่าง “Save Room”
กุมภาพันธ์ 2007 จอห์น เลเจนด์คว้ารางวัลแกรมมี่ 2 รางวัล คือ ศิลปินอาร์แอนด์บีชายยอดเยี่ยม จากเพลง Heaven และ ศิลปินกลุ่มอาร์แอนด์บียอดเยี่ยม ร่วมกับ Sly & the Family Stone ,โจส สโตน และ Van Hunt ในเพลง Family Affair
9 พฤษภาคม 2014 จอห์น เลเจนด์ ได้ทยานขึ้นที่ 1 ใน Billboard 100 ชาร์ต เพลงแรกเขา ในเพลง "All of Me" และได้ขึ้นที่ 1 ที่ Australia, Canada, Ireland, Netherlands, Portugal, Sweden
ปี 2016 จอห์น เลเจนด์ ได้เป็นนักแสดงสบทบในภาพยนตร์เรื่อง นครดารา (La La Land) ภาพยนตร์เสนอเข้าชิงรางวัล รางวัลลูกโลกทองคำ, รางวัลออสการ์ ฯลฯ หลากหลายสาขา ในบท คีท นักดนตรีแจ๊สร่วมสมัย เพื่อนสนิทของเซบาสเตียน (ไรอัน กอสลิง)
ชีวิตส่วนตัว
จอห์น เลเจนด์ ได้หมั้นกับคริสซี ทีเกน นักแสดงและนางแบบชาวอเมริกัน-ไทย เมื่อเดือนธันวาคม 2554 ต่อมาทั้งสองได้สมรสกันเมื่อวันที่ 14 กันยายน 2556 ที่โกโม ประเทศอิตาลี โดยเพลง ออลออฟมี ผลงานเพลงหนึ่งของเลเจนด์ ได้ทีเกนซึ่งเป็นคู่หมั้นในขณะนั้นเป็นแรงบันดาลใจ
แหล่งข้อมูลอื่น
1978
แฮนดี้ แมนนี่
แฮนดี้ แมนนี่ (Handy Manny) เป็นการ์ตูนทีวีแอนิเมชันของประเทศแคนาดา ออกอากาศทางช่อง Playhouse Disney และ ดิสนีย์จูเนียร์ สร้างโดย โรเจอร์ บอลเลน และ มาริลีน แซดเลอร์ ฉายตอนแรกเมื่อวันที่ 16 กันยายน 2006 ถึงวันที่ 14 กุมภาพันธ์ 2013
เบลเฟกอร์
right|thumb|เบลเฟกอร์ตามที่ถูกบรรยายไว้ในหนังสือ [[นิรยภูมินุกรม]]
เบลเฟกอร์ (Belphegor) หรือ บาอัลเพออร์ (בַּעַל-פְּעוֹר) คือเจ้าแห่งห้วยลึก เขาเป็นหนึ่งในเจ้านรกทั้งเจ็ด เป็นผู้ที่ทำให้มวลมนุษย์ค้นพบสิ่งต่างๆ เขาคอยให้คำแนะนำวิทยาการและความรู้ต่างๆแก่มนุษย์และทำให้มนุษย์ร่ำรวย ปีเตอร์ บินสเฟลด์ นักบวชและนักล่าแม่มดชาวเยอรมันในยุคกลางเชื่อว่าเบลเฟกอร์คอยล่อลวงมนุษย์ให้ขี้เกียจ หนังสือของเขายังระบุอีกว่า เบลเฟกอร์เป็นปีศาจตัวแทนแห่งความเกียจคร้าน ซึ่งเป็นหนึ่งในบาป 7 ประการในความเชื่อของคริสต์
หนังสือ นิรยภูมินุกรม ยังได้ระบุอีกว่า เบลเฟกอร์เคยเป็นทูตจากนรกประจำประเทศฝรั่งเศส คู่อริของเขาคือมารีย์ชาวมักดาลา หนึ่งในนักบุญองค์อุปถัมป์ของฝรั่งเศส
รวมดาว
รวมดาว เป็นอัลบั้มพิเศษจาก อาร์เอส ซาวด์ ออกวางแผงครั้งแรกเมื่อปี พ.ศ. 2527 โดยเป็นการนำเอานักร้องวัยรุ่นชื่อดังของค่ายในขณะนั้นมาร้องเพลงคู่กัน เพลงที่ใช้ในอัลบั้มนี้เป็นเพลงเก่าร้องคู่จากผลงานของศิลปินบรมครูในแนวเพลงลูกทุ่งลูกกรุง เช่น สุนทราภรณ์, ชาลี อินทรวิจิตร, สมาน กาญจนะผลิน มาเรียบเรียงเสียงประสานใหม่โดยใช้เครื่องดนตรีมากถึง 30 กว่าชิ้น ภายใต้การควบคุมการบรรเลงโดย คุณณรงค์ อับดุลราฮิม อดีตสมาชิกวงพิงค์แพนเตอร์ เป็นการสร้างจุดเด่นเพื่อคงความคลาสสิกให้กับตัวเพลงในอัลบั้ม ทำการบันทึกเสียงที่ ห้องอัดเสียงทอง โดยคุณอุกฤษณ์ พลางกูร
สมาชิก
รวมดาว 2 ส่วนใหญ่ เป็นนักร้องชุดเดียวกับในชุดแรก (อาทิตย์ นามบุญศรี ไม่ได้ร่วมร้องเพลงในชุดนี้) แต่ได้เพิ่มสมาชิกใหม่อีก 3 คน ได้แก่ สมพร ปรีดามาโนช (ปิง), เพ็ญโพยม เรืองโรจน์ (อิ๋ว) และ สุชาติ จันทร์ต้น
ผลงานเพลง
''รวมดาว ชุดที่ 1
ไทยลีก 4 ฤดูกาล 2563 – โซนภาคตะวันออกเฉียงเหนือ
ไทยลีก 4 ฤดูกาล 2563 โซนภาคตะวันออกเฉียงเหนือ เป็นส่วนหนึ่งของการแข่งขันไทยลีก 4 หรือออมสินลีก ตามชื่อผู้สนับสนุนได้แก่ ธนาคารออมสิน ซึ่งเป็นการแข่งขันฟุตบอลลีกระดับสี่ของประเทศไทย ในฤดูกาล 2563 มีสโมสรเข้าร่วมแข่งขันจำนวน 12 สโมสร ซึ่งในจำนวนนี้มีทีมสำรองเข้าแข่งขันด้วย 2 ทีม
สโมสรที่เข้าร่วมแข่งขัน
สโมสรที่เข้าแข่งขันในไทยลีก 4 ฤดูกาล 2563 โซนภาคตะวันออกเฉียงเหนือมีจำนวน 12 สโมสร ได้แก่
ในฤดูกาลก่อนหน้านี้ และ ผ่านเข้าสู่รอบแชมเปียนส์ลีก ตอนบนในฐานะชนะเลิศและรองชนะเลิศตามลำดับ โดยเมืองเลย ยูไนเต็ด ได้เลื่อนชั้นสู่ไทยลีก 3 ส่วน ตกชั้นสู่ไทยแลนด์ อเมเจอร์ลีก โดย เลื่อนชั้นขึ้นมาแข่งขันแทน
สโมสรที่เปลี่ยนชื่อมีจำนวน 3 สโมสรได้แก่นครราชสีมา ห้วยแถลง ยูไนเต็ด เปลี่ยนชื่อเป็น "" สุรินทร์ซูก้า โขงชีมูล เปลี่ยนชื่อเป็น "" เนื่องจากผู้สนับสนุนเดิมคือ บริษัทน้ำตาลสุรินทร์ ประสบปัญหาทางการเงินและขอถอนตัว และยูดี หนองหาน สโมสรชนะเลิศจากไทยแลนด์ อเมเจอร์ลีกเปลี่ยนชื่อเป็น "อุดร ยูไนเต็ด"
มิวสิกแบงก์ เวิลด์ ทัวร์
มิวสิกแบงก์ เวิลด์ ทัวร์เป็นคอนเสิร์ตทัวร์ของรายการ มิวสิกแบงก์ ทางช่อง KBSซึ่งออกกาศไปทั้งหมด 72 ประเทศ
การจัดคอนเสิร์ต
ทางโปรดิวซ์และทางผู้บริหารของสถานีว่า เพราะว่าช่วงนี้กระแสของเค ป๊อปแรงมากและเป็นตอบสนองแฟนที่อยู่ในทวีปยุโรปและเอเชียและในทวีปอเมริกาใต้ บางอาจจะไปถึงทวีปอเมริกาเหนือก็เป็นไปได้ และนอกจากนี้การทัวร์ของรายการยังไม่จบและอาจจะมีต่อในหลากหลายประเทศหลากหลายทวีป
เลโมนี สนิกเก็ต อยากให้เรื่องนี้ไม่มีโชคร้าย
เลโมนี สนิกเก็ต อยากให้เรื่องนี้ไม่มีโชคร้าย (Lemony Snicket's A Series of Unfortunate Events) เป็นภาพยนตร์ ที่สร้างโดยอิงเนื่อหาจากหนังสือชุด อยากให้เรื่องนี้ไม่มีโชคร้าย สามเล่มแรก ซึ่งเข้าฉายในวันที่ 17 ธันวาคม พ.ศ. 2547
การพัฒนา
นิคโคโลเดียนมูฟวีได้ซื้อลิขสิทธิ์ภาพยนตร์ของซีรีส์หนังสืออยากให้เรื่องนี้ไม่มีโชคร้าย ในเดือนพฤษภาคม ค.ศ. 2000 พาราเมาต์พิกเจอส์ ซึ่งเป็นเจ้าของนิคโคโลเดียนมูฟวีได้ตกลงที่จะให้ความร่วมมือทางการเงินพร้อมกับสก็อตต์ รูดิน
แผนแฟรนไชส์
พาราเมาต์พิกเจอส์และนิคโคโลเดียนมูฟวีได้หวังว่าภาพยนตร์เรื่องนี้จะเป็นแฟรนไชส์​​เช่นเดียวกับซีรีส์ภาพยนตร์แฮร์รี่ พอตเตอร์
ถนนเชื่อมสัมพันธ์
ถนนเชื่อมสัมพันธ์ (อักษรโรมัน: Thanon Chueam Samphan) เป็นถนนสายหนึ่งของเขตหนองจอก กรุงเทพมหานคร มีระยะทางทั้งหมดประมาณ 6.5 กิโลเมตร เป็นถนนขนาด 2–7 ช่องทางจราจร มีจุดเริ่มต้นจากถนนสุวินทวงศ์ (ทางแยกลำผักชี) ในท้องที่แขวงลำผักชี มุ่งไปทางทิศตะวันออกเฉียงเหนือ ข้ามคลองลำต้นกล้วยเข้าสู่ท้องที่แขวงโคกแฝด ผ่านสนามกีฬาบางกอกอารีนา เมื่อถึงซอยเชื่อมสัมพันธ์ 4 จึงข้ามคลองเข้าสู่ท้องที่แขวงกระทุ่มราย ผ่านมหาวิทยาลัยเทคโนโลยีมหานคร ตัดกับถนนเลียบวารีและถนนสังฆสันติสุข (ทางแยกหนองจอก) บริเวณสำนักงานเขตหนองจอก ตัดกับถนนบุรีภิรมย์บริเวณวงเวียนหอนาฬิกาหนองจอก ข้ามคลองแสนแสบเข้าสู่ท้องที่แขวงหนองจอก ไปสิ้นสุดที่ถนนสกุลดี (ทางแยกแป๊ะหลิ่ว) ในอดีตถนนเชื่อมสัมพันธ์เคยเป็นทางหลวงแผ่นดินหมายเลข 3120 (ลำผักชี-หนองจอก) ปัจจุบันอยู่ในความดูแลของกรุงเทพมหานคร
ความสัมพันธ์ฟิลิปปินส์–รัสเซีย
ความสัมพันธ์ฟิลิปปินส์–รัสเซีย (Российско-филиппинские отношения; Ugnayan ng Pilipinas at Rusya) เป็นความสัมพันธ์ทวิภาคีระหว่างประเทศรัสเซียและฟิลิปปินส์ ซึ่งทั้งสองประเทศเป็นสมาชิกเต็มรูปแบบของเอเปก
รัสเซียมีสถานทูตอยู่ที่กรุงมะนิลา ส่วนฟิลิปปินส์มีสถานทูตในกรุงมอสโก และสถานกงสุลกิตติมศักดิ์สองแห่ง (ในเซนต์ปีเตอร์สเบิร์กและวลาดีวอสตอค)